17.04 करोड़ है 4 BHK फ्लैट की कीमत, 10 मई को हुआ प्रॉपर्टी का रजिस्ट्रेशन
Neetu Kapoor Mumbai Bandra Kurla Property Details - आलिया के बाद अब उनकी सासू मां यानी दिग्गज एक्ट्रेस नीतू कपूर ने भी नया अपार्टमेंट खरीदा है। यह अपार्टमेंट बांद्रा-कुर्ला कॉम्प्लेक्स (BKC) के सनटेक रियल्टी के 7वें फ्लोर पर है
आलिया के बाद अब उनकी सासू मां यानी दिग्गज एक्ट्रेस नीतू कपूर ने भी नया अपार्टमेंट खरीदा है। यह अपार्टमेंट बांद्रा-कुर्ला कॉम्प्लेक्स (BKC) के सनटेक रियल्टी के 7वें फ्लोर पर है। एक्ट्रेस का यह आलीशान अपार्टमेंट सोफ्टिल होटल के बिल्कुल सामने है।
नीतू ने चुकाई 1.04 करोड़ की ड्यूटी, अपार्टमेंट की कीमत 17.04 करोड़
हिंदुस्तान टाइम्स की एक रिपोर्ट की माने तो इंडेक्सटेप.कॉम के एक्सेस किए गए डॉक्यूमेंट्स में यह जानकारी दी गई है। रजिस्ट्री के डॉक्यूमेंट्स के मुताबिक नीतू ने इस प्रॉपर्टी के लिए 1.04 करोड़ की स्टांप ड्यूटी चुकाई है, जिसका रजिस्ट्रेशन 10 मई 2023 को किया गया था। 3,387 वर्ग फुट में फैले इस शानदार अपार्टमेंट में तीन पार्किंग एरिया भी हैं। हालांकि, एक्ट्रेस के इस अपार्टमेंट की कीमत काफी ज्यादा है। जानकारी के मुताबिक उनका यह अपार्टमेंट 17.04 करोड़ रुपए का है।हालांकि, अभी तक नीतू की तरफ इस अपार्टमेंट की खरीदारी को लेकर कुछ भी नहीं कहा गया है।
मार्च में नीतू ने खरीदी थी 2.92 करोड़ की मर्सिडीज
बता दें कि नातू ने इससे पहले मार्च में अपने कार कलेक्शन में मर्सिडीज-बेंज जीएलएस मेबैक जीएलएस 600 को शामिल किया, जिसकी कीमत तकरीबन 2.92 करोड़ रुपये है। इस कार का एक्सटीरियर और इंटीरियर दोनों ही बेहद लग्जरी है।
आलिया ने खरीदा था 37 करोड़ का अपार्टमेंट, बहन को गिफ्ट किए थे 2 फ्लैट
नीतू से पहले उनकी बहू आलिया ने मुंबई के पाली हिल इलाके में 37 करोड़ का फ्लैट खरीदा था। ईटाइम्स की रिपोर्ट्स के मुताबिक एक्ट्रेस ने अपने प्रोडक्शन हाउस सनशाइन प्रोडक्शन प्राइवेट लिमिटेड के लिए यह प्रॉपर्टी खरीदी थी। इतना ही नहीं उन्होंने अपनी बहन शाहीन भट्ट को 7.68 करोड़ रुपए के दो फ्लैट गिफ्ट भी दिए थे।
10 अप्रैल 2023 में यह फ्लैट रजिस्टर कराया गया, चुकाई 2.26 करोड़ की स्टांप ड्यूटी 
मनी कंट्रोल की रिपोर्ट के मुताबिक आलिया के नाम से की गई इन्वेस्टमेंट को डॉक्यूमेंट इंडेक्स वैप.कॉम पर देखा जा सकता है। इस डॉक्यूमेंट के मुताबिक आलिया का ये अपार्ट्मेंट 2,497 स्क्वायर फीट में फैला हुआ है और ये घर एरियल व्यू कोआपरेटिव हाउसिंग सोसाइटी लिमिटेड में है। आलिया ने इस रेजिडेंशियल प्रॉपर्टी को गोल्ड स्ट्रीट मर्केंटाइल कंपनी से खरीदा है। 10 अप्रैल 2023 में यह फ्लैट रजिस्टर कराया गया था, आलिया ने इस फ्लैट की कीमत 37.80 करोड़ रुपए है। इसके अलावा उन्होंने 2.26 करोड़ की स्टांप ड्यूटी भी दी थी।
जल्द तैयार होगा आलिया-रणबीर का नया घर
आलिया अक्सर रणबीर के साथ अक्सर अपने नए घर के बार नजर आया करती है, जहां पर अभी कंस्ट्रक्शन चल रहा है। खबरों की मानें तो घर का आधा काम पूरा हो चुका है।
खबरों के मुताबिक आलिया और रणबीर का नया घर 8 मंजिल का होने वाला है, जिसमें इनडोर स्वीमिंग पूल, जिम, स्पा, ऑफिस स्पेस, प्लेइंग एरिया और पार्किंग जैसी सुविधाएं होगीं। माना जा रहा है कि आलिया की सास नीतू कपूर भी उनके साथ इस घर में रहेंगी।